**6. Megrendelő által bevont minőségbiztosító által készített termékek értékelése**

#### Szolgáltatáselem célja

A szolgáltatás nyújtása során a KTMCS első feladataként meggyőződik róla, hogy az egyéb, - a Felügyelet által kiadott támogató tanúsítványban meghatározott - kötelezően igénybe veendő szolgáltatások értékelésének eredménye megfelelő-e (szakmapolitikai megfelelőség értékelése, fejlesztési dokumentáció műszaki értékelése, magas szintű tesztlefedettség értékelése, teljesítménytesztelések lefolytatásának tényének ellenőrzése).

Az egyes szolgáltatásokban elvégzett értékelések mellett a KTMCS ellenőrzi a megrendelő által átadott külső minőségbiztosításhoz kapcsolódó Minőségbiztosítási terv/Minőségbiztosítási koncepció meglétét és tartalmát. Ezt követően megvizsgálja a külső minőségbiztosító által elkészített dokumentáció meglétét és megfelelőségét (megrendelői nyilatkozat által).

A minőségbiztosítói termékek értékeléséhez a Megrendelőnek át kell adni a Minőségbiztosítási terv/koncepció dokumentumot, valamint a külső minőségbiztosítótól elvárt eredménytermékek listáját, amennyiben ezt pontosan nem tartalmazza a minőségbiztosítói terv (például: külső minőségbiztosító által készített termékdefiníciós lapok, minőségbiztosítói jelentés(ek), amennyiben a minőségbiztosítói terv nem tartalmazza, úgy a projekt ütemezésével és végrehajtásával kapcsolatos minőségbiztosítói egyéb termékeket). A listán vagy a minőségbiztosítói tervben/koncepcióban szereplő dokumentumokat szükséges feltölteni számunkra. A Megrendelőnek nyilatkoznia szükséges arról, hogy az általa külső minőségbiztosítótól átvett eredménytermékek számára megfelelő tartalommal készültek el.

#### Mi nem célja a szolgáltatáselemnek?

* A Megrendelő által bevont minőségbiztosító által készített termékekkel kapcsolatos szerződéses követelmények (termékdefiníciók) elkészítése
* A Megrendelő által bevont minőségbiztosító által használt módszertan, valamint a módszertan alapján elvégzett tevékenységek megfelelőségének értékelése
* A Megrendelő által bevont minőségbiztosító által elvégzett tevékenységek ismételt végrehajtással történő értékelése
* A Megrendelő által bevont minőségbiztosító által készített termékek beépítése a termékminőségbiztosító által készített termékekbe.
* A Megrendelő által bevont minőségbiztosító által készített termékekben foglaltak összehasonlító elemzése a termékminőségbiztosító által készített termékekben foglaltakkal.

#### Lehetséges kimenetek

**Megfelelt**

Az értékelt minőségbiztosítói termékek megfeleltnek a Termékkövetelményekben meghatározott elvárásoknak. (A megrendelő által biztosított tartalmi és formai követelményeket alapul véve.)

**Nem felelt meg**

A minőségbiztosító által készített termékek nem feleltek meg a termékkövetelményekben meghatározott elvárásoknak. (A megrendelő által biztosított tartalmi és formai követelményeket alapul véve.)

#### Az értékelés eredményterméke(i)

Minőségbiztosítói termékek megfelelőségi jelentés (értékelési jelentés), mely rögzíti, hogy az értékelt termék megfelelt-e, valamint szövegesen is értékeli a termékkel szemben támasztott követelményeknek való megfelelést, illetve részletesen leírja a nem megfeleléseket: